LidanRubinov/Halacha-QA huggingface dataset:
שאלה: המשך לשאלת לוכד חלומות: בקשר לשאלה על ה"לוכד חלומות" יש לי בבית אחד כזה שהכנתי בעצמי נת יצירה (מחוטי צמר ולא מחומרים טיבעיים או משהו כזה.) ואנו תולים אותו בחדר לשם נוי בלבד. ( נה סיפרו לנו שהאינדיאנים מאמינים שאת העולם טוותה "אמא עכבישה" ומשם באה הצורה של הלוכד חלומות (מובן שזה שטויות שאין לי שום אמונה בהן!)) האם מותר להשאיר אותו תלוי או שיש להסיר אותו? השאלה נשאלה בהמשך לשאלה "תליית "לוכד חלומות" מעל המיטה"
תשובה: משום מראית עין יש להוריד, אם זה ממש עבודה זרה זה יהיה אסור אפילו בהנאה.
שאלה: תפילת ערבית לנשים: אני אישה וקיבלתי על עצמי להתפלל ערבית (בנוסף לשחרית ומנחה). לגבי תפילת ערבית במוצאי שבת, האם אני חייבת להתפלל ממש בצאת שבת (בזמן שהגברים הולכים לבית הכנסת) או שמותר לי להתפלל יותר מאוחר, למשל שעה אחרי צאת שבת?
תשובה: אני מקווה שקיבלת על עצמך בלי נדר. בעזרת ה' יהיו תקופות עמוסות בחייך. בעיקרון, אפשרי. יש לזכור להבדיל (באמירת "ברוך המבדיל בין קודש לחול") לפני עשיית מלאכה אם זה לפני הבדלה.
שאלה: תפילת תשלומין למנחה בער"ש: 1. האם יש תשלומין למנחה בערב שבת, דהיינו פעמיים שמונה עשרה ערבית של שבת? 2. במצב של ר"ח יום אחד ביום שישי ושכח מנחה האם יש תשלומין? 3. שכח מנחה שבת האם מתפלל פעמיים ערבית מוצ"ש?
תשובה: 1. כן והשנייה לתשלומין. 2.כן, 3. כן, ואומר אתה חוננתנו בראשונה ולא בשנייה. ואם אמר בשתיהן או לא אמר בשתיהן יצא. ואם אמר אתה חוננתנו בשנייה ולא בראשונה לא יצא, אלא אם התכווין שהשנייה לשם תשלומין.
שאלה: כספי בת מצווה: 1.חגגנו לביתנו בת מצווה בבית טיול משפחה ועוד. חלק מהאורחים הביאו לה מזומן או שיק.היא טוענת שהיא קבלה את זה ולכן זה שלה. האם אנו רשאים לקחת כספים אלה מידיה? 2. כ"כ קיבלה זיכוי לחנות מגנוליה לבחור תכשיט, ואחרי שבוע השתמשה בזיכוי למתנה לבת מצווה של חברה. האם אנו צריכים להחזיר לה כסף בשווי הזיכוי? 3.מצאנו שתי חבילות עוגיות אחרי התנור גומחה ויתכן שהם שם מפסח. האם מותר לאכול מהם?
תשובה: שאלה זו היא שאלה מורכבת שיש בה שני מבטים. מבט חינוכי ומבט הלכתי שכמובן אינם סותרים זה את זה. לעניות דעתי, במקרה המתואר בשאלה, המבט ההלכתי הוא מבט שאנו נגיע אליו רק בנקודות ה"אין מוצא" של המבט החינוכי. מבט הלכתי נותן לנו את גבולות הגזרה הקיצוניים מכל צד ואילו המבט החינוכי צריך לנוע בתוך הציר עצמו. ח אמרו (בבא מציעא ל:) "לא חרבה ירושלים. אלא על שהעמידו דבריהם על דין תורה ולא עבדו (עשו  בארמית) לפנים משורת הדין. במערכת היחסים החינוכית שלנו עם ילדינו אנו צריכים להזהר שלא להעמיד אותה באופן קבוע על ה"דין" וה"מגיע לי" כי אז אנו יוצאים מגדר החינוך שפועל על הרצון ועוברים להילוך של כפיה. לכן, אם אני הייתי מגיע למצב כזה כפי שמתואר במציאות הייתי חושב שכדאי לערוך חשיבה של ההורים, בתחום של חינוך הילדים וגידולם. אופן כזה של התנהלות יכול לפעמים לתת חיווי לכך שצריך לעשות שינוי בחוויה החינוכית שבבית. 1.מתנה שניתנת לגדול (מעל גיל בת בר מצוה) הרי היא שייכת לילד (שולחן ערוך חושן משפט סימן ר"ע סעיף ב רמ"א שם) אלא אם כן הנותנים אמרו בפרוש שזה ניתן להוריו לכיסוי הוצאות השמחה וכדו'. 2.לא מצאתי מקור לכך שההורים מחוייבים בדין לתת לילד מתנות שיתן לחבריו (כמובן שזה על פי מידת "הדין" כפי שבארתי בהקדמה) 3.אם ביטלתם את החמץ נראה שמותר, יש לזה דין של חמץ שנפלה עליו מפולת. מאידך גם מכירת החמץ יכולה להועיל, ובנוסף זה ספק.
שאלה: אטרקציות - דווקא במקום שומר שבת?: לכבוד הרב בתקופה של הבין הזמנים יש שיוצאים לכל מיני אטרקציות (לדוגמא טיול ג יפים) האם יש עניין להעדיף מקום שמפעיל את האטרקציה ששומרים שבת על פני מחללי שבת שמפעילים אותה גם בשבת? אם אין אפשרות למצוא את במקום של שומרי שבת, עדיף להימנע? וכן אם הסכום יותר גדול אצל שומרי שבת? אם אפשר בבקשה מקורות, והאם יש הבדל בבן ישיבה לאדם רגיל. תזכו למצוות
תשובה: לשואל, אין איסור לרכוש חפצים או שירותים מעסק הפתוח בשבת, אם אינך מרוויח דבר מחילול השבת. לגבי בריכה הפתוחה בשבת, למשל, מותר לשחות בה ביום ראשון, אבל אין ללכת מיד במוצאי שבת אם כדי לאפשר את פעילות הבריכה במוצ"ש היה צורך לחלל את השבת (אמנם בשולחן ערוך או"ח סי' שיח ס"א נאמר שכאשר יהודי מחלל שבת עבור אנשים אחרים מותר להם ליהנות ממלאכתו מיד במוצאי שבת, בלי לחכות כלל, אבל מדובר שם על חילול שבת אקראי, ואילו כאשר הוא מחלל שבת בקביעות עבור אחרים - יש לאסור להם כל הנאה מתוצאות מעשיו בשבת, עיין משנה ברורה שם סק"ה ו'הצבא כהלכה' עמ' שיט-שכ). מצד שני, אי אפשר להתעלם מהשחיקה המתמדת במצב השבת בישראל ופתיחת יותר ויותר עסקים בשבת, מה שמקשה מאוד על שומרי השבת שעומדים בתחרות לא הוגנת. בתנאים אלו חשוב מאוד לעודד עסקים שסגורים בשבת, לאו דווקא כ"החרמה" של עסקים הפתוחים בשבת (שכדאי לשקול היטב את משמעותה הציבורית) אלא כעידוד חיובי לשומרי השבת, מה שנקרא "אפליה מתקנת". לכן, אם יש ברירה של אטרקציה או תחנת דלק הסגורה בשבת - רצוי מאוד להעדיף אותה. יודגש: לעניין זה הנושא איננו העדפת בעל עסק שבאופן אישי שומר שבת בביתו לעומת בעל עסק שבאופן אישי מחלל שבת בביתו, אלא הקובע הוא העסק עצמו, האם הוא פועל בשבת. כמה זמן או כסף להשקיע בזה? קשה לקבוע גבול מסוים. לגבי הלכה דומה, שיש להעדיף לכתחילה קנייה מיהודי (עיין ויקרא פרק כה פס' יד וברש"י, ושו"ת הרמ"א סי' י), נאמר בפוסקים שכך הדין גם אם יש פער מחירים קטן, ואין לזה גבול ברור אלא לפי מצבך האישי ולפי העניין והנושא (שו"ת 'שרגא המאיר' ח"ה סי' לא. לדוגמא, בבריכה פער של 10   הוא הפרש ניכר). כמו כן, אם יש טווח מחירים סביר בשוק, והיהודי יקרן מעבר למקובל - אין צורך לקנות ממנו (חפץ חיים, בספרו 'אהבת חסד' פרק ה הערה יב). נראה שהוא הדין לעניין זה.
שאלה: שירות לאומי ולמידת לקח: השנה עשיתי שנת שירות ראשונה במקום לא פשוט בכלל, אני קצת מבואסת מהשנה שעברה עלי ומבואסת מעצמי שלא עשיתי אולי מספיק. אני מתכוננת לשנת שירות שניה אבל מתלבטת איך לא לקחת איתי את החוסר מוטיבציה שהייתה לי השנה גם לשנה הבאה, אלא לבוא עם רצון ושמחה. שנה הבאה אני בע"ה יהיה בתפקיד לא פשוט אבל שונה לחלוטין. אך יש בי פחד שגם שנה הבאה לא תיהיה לי מספיק מוטיבציה. איך לא לוקחים מהעבר דברים לא טובים אבל כן לומדים ממנו? שאלה שניה ברשותך, איך אני שומרת על צניעות בתור בת שתיהיה בסביבת בנים וגם על האופי שלי בתוך תפקיד שמחייב הרבה הרבה דברים שלא פשוט איתם, ושמאלצים לפעמים להוריד ענווה ועוד מידות חשובות? אשמח לעצת הרב! רבה מראש!
תשובה: חיזוק המוטיבציה במצב שלך נשמע לי צריך התייעצות עם דמות משמעותית בעלת הבנה כדי שתבחן ביחד איתך מה היתה הסיבה שבגללה לא היתה לך מוטיבציה בשנה שעברה, והאם התפקיד החדש באמת מאפשר לך מוטיבציה. באופן כללי- כשאדם מבין את חשיבות הדבר שהוא עושה, והוא מוצא את המקום שמתאים לכישורים שלו, ומוציא את כוחותיו לפועל, המוטיבציה שלו גדלה. מכל מקום, נראה לי שכדאי גם התייעצות פרטית. לגבי מפגש עם בנים, כמובן שזה צריך זהירות מרובה. תערובת בין בנים לבנות היא לא פשוטה, בין אם מדובר בדברים המותרים ע"פ ההלכה או אסורים, אבל הדבר הזה צריך התייעצות עם רב שמכיר את המצב וכמובן להיזהר ולהישמר. לגבי מידות, כשהתפקיד מחייב אותנו להיות בעלי עז ממילא לא לעשות את תפקידנו זו ענוה פסולה. אדם צריך לעשות את רצון הי"ת, ולראות באיזו מדה הקב"ה מבקש שהוא ישתמש בכל עת ובכל שעה.
שאלה: הריגת כינה בשבת - יחסי תורה ומדע: כיצד ח התירו להרוג כינה בשבת למרות שזה סותר את המציאות הפשוטה שכינה כמו כול בעלי החיים הנוצרת מזכר ונקבה. שהריגתם אסורה?
תשובה: תורה ומדע   השתנות הטבעים א. בשבת אסור לצוד ולהרוג בעלי חיים, למעט כינים שנפסק בתלמוד ובשולחן ערוך שמותר, והטעם לכך לדברי ח מפני שכינה אינה מתרבה על ידי זכר ונקבה אלא נוצרת מהזיעה והעיפוש. ב. שאל ה'פחד יצחק' (ר' יצחק לאמפרונטי היה רב באיטליה לפני 300 שנה)   הרי עיננו רואות שכינים מתרבות כיתר בעלי חיים ומדוע מותר להרוג כינים בשבת? וסיים ואמר שומר נפשו ירחק מזה. ג. שאלה זו עקרונית בהבנת יחסי תורה ומדע. האחרונים נתנו הסברים להיתר הריגת כינה בשבת, נביא ארבעה הסברים: 1. מכתב מאליהו   הטעם שנתנו בגמרא אינו הטעם היחיד, ולכן כאשר רואים הסבר שאינו תואם את המציאות עלינו להתפלל שה' יאיר את עיננו למצוא הסבר מתאים. לעצם ההיתר בהריגת כינה הסביר כיון שזו בריה פחותה חכמים התירו להורגה בשבת. 2. נתיב חיים   בעלי חיים קבועים אסור להורגם בשבת. אבל כינה נחשבת כעראית, ובלי עיפוש אינה מתקיימת לכן התירו. 3. הרבה מחב"ד אמר - שיש כינים פרים ורבים, ויש שלא. והיתר ח בהריגת כינים, דווקא בכינים שאינם פרים ורבים. 4. החזון איש   אמר את דבריו בהלכות טריפה, העולם קיים ששת אלפי שנים. אלפיים שנים ראשונות נקראים אלפיים שנות תוהו ובוהו. אלפיים השניים האמצעים נקראים אלפיים שנות תורה. והאלפיים השלישיים נקראים אלפיים שנות ימות המשיח וההלכות נקבעו בהתאם לידיעת ח באלפיים שנות תורה. ד. דוגמאות נוספות להשתנות הטבעים 1. אכילת בשר ודגים   שנאמר שיש באכילתם סכנת צרעת. אומנם אנו נוהגים להקפיד שלא לאוכלם ביחד כדעת רוב הפוסקים. אך כתב המגן אברהם שבימינו אין סכנה מפני שהשתנה טבעו של האדם ואינו מסוכן. 2. אכילת מזון עם מלח ושתיית מים בסעודה   שנכתב בשולחן ערוך שאם לא עושים יש בכך סכנה. כתבו הפוסקים שכיום מזוננו יש בו מלח. הסבר נוסף כתב המגן אברהם שבימינו אין סכנה מפני שהשתנה טבעו של האדם ואינו מסוכן. 3. עובר שנולד בחודש השמיני   בתלמוד מובא שאין יכולת קיום לילוד בחודש השמיני, ולכן אין לחלל עליו שבת כי בוודאי לא יחיה. וכיום אנו יודעים שעובר הנולד בחודש השמיני יחיה בוודאות. 4. פתרון חלומות על פי התלמוד   בגמרא במסכת ברכות מובא על מי שרואה בחלום דברים וניתן להם פירושים שונים. מובא ב 'שולחן ערוך הרב' פתרון החלומות משתנה כמו שנשתנה ריפוי מחלות מזמניהם. 5. מציצת הדם בברית המילה   בברית מילה לאחר חיתוך המילה, ופריעת הקרום מוצצים מדם המילה וכתב הרמב"ם: 'וכל מי שאינו מוצץ מעבירים אותו מתפקידו כמוהל'. למרות שנושא זה שנוי במחלוקת מבחינה רפואית. למעשה מקבלים את הסברו של המהר"מ שיק שכתב   דברי ח מבוססים על פי הקבלה. ואילו הרפואה על פי הרוב. ובספק סכנה אין הולכים על פי הרוב. לסיכום: המדע מחזק את האמונה היהודית ובתחומים שנראה שיש התנגשות, ישנם הסברים טובים להבין שאין התנגשות. ומנושא זה אנו לומדים כשאין לנו תשובה לדבר שנראה כסתירה עלינו לחפש הסבר מתאים, ולהתפלל שה' יאיר עיננו בתורתו.
שאלה: כניסה לבית עלמין בהריון: אני בשבוע ה 34 להריוני הראשון. ביום שני הקרוב 20.7 ישנה אזכרה לאחי. במהלך 18 השנים שחלפו לא פספסתי אפילו אזכרה אחת. נותרתי בת יחידה לאימי ואני לא יכולה לחשוב על זה שלא אהיה לצידה בשעת האזכרה. רציתי לדעת מה מהות האיסור להיכנס לבית העלמין בהריון והאם אכן לא כדאי שאלך הפעם.
תשובה: ב"ה שלו-ם וברכה יש הרבה מנהגים שונים בהלכות אבלות. לא מצאתי בשולחן ערוך ומפרשיו איסור מיוחד למעוברת. יש שאוסרים לנשים ללוות את הנפטר בהלוויה לבית הקברות, יש אוסרים לאשה לא טהורה להיכנס לבית הקברות וגם לה יש המתירים להיכנס ביום זיכרון. לכן אם תכנסי יש לך על מי לסמוך ושלא תדאגי מכך. עד ביאת הגואל הרב חגי בר גיורא
שאלה: ביטול חוזה שכירות: 1.זוג נשוי חתם חוזה שכירות בירושלם ולאחר מספר ימים ביקש לבטל מאחר וקרוב משפחה שגר בחו"ל מאפשר להם לגור בדירתו. עשינו מאמצים למצוא דיירים חלופיים אך הפסדנו כמעט חודש. האם הזוג צריך לשלם עבור החודש שהפסדנו? או ו עבור הגעתנו לבירה ( נסיעה של שעה וצי שעה וחצי פגישה) לצורך החתימה. 2.האם מותר להשכיר דירה לזוג לא נשוי? בכבוד רב
תשובה: 1. אם לאחר בקשת השוכר אתם הסכמתם לבטל את החוזה אין על השוכר שום חיוב לא על הפסד החודש ולא על הנסיעה. אם לא ביטלתם את החוזה הוא חייב כפי שכתוב בחוזה. נימוק: הגמרא בכתובות צז כותבת שאדם מכר את קרקעו לצורך קניה חשובה (והדבר היה ידוע לנו שלצוך זה מכר) ולבסוף חזרו בהם המוכרים, מוכר הקרקע יכול לחזור בו. כיוון שמכר לצורך מסויים אנו רואים זאת כתנאי שאם בטל הצורך גם מכירתו בטלה. לכאורה גם במקרה זה יכל השוכר לחזור בו כיוון שיתברר שאין לו צורך בשכירות הדירה. אלא שהמשנה למלך (זכיה ומתנה פרק ו הלכה א) מסייג כלל זה, "זבין ולא אצטריכו ליה זוזי הלוקח לא מפסיד מידי אי הדר ביה דזוזי דיהיב קא שקיל וכיון שהוא אינו מקפיד סמכינן אאומדנא דמוכר שאין הדבר תלוי אלא בדעתו וכל מקום שאיכא למימר שאין הדבר תלוי אלא בדעתו ודאי אנן סהדי שאינו רוצה להכנס בשום ספק וסמכינן אאומדנא כיון שאין שכנגדו מקפיד במה שיארע אח"כ אבל כל היכא דהוי דומיא דלוקח חפץ דאע"ג דאיהו לאו אדעתא דהכי עבד הא איכא דעת מוכר דבכל ענין מכר לא סמכינן כלל לאומדנא דאידך דאדעתא דהכי עבד". מדבריו למדנו שאם לצד אחד יש הפסד ולצד השני אין אז אנו יכולים לבטל את העיסקה מחמת תנאי המפסיד אף שלא התנה זאת בפרוש אך אם שני הצדדים מפסידים צריך להתנות זאת בפרוש. בנידון שלנו ההפסד הוא על שני הצדדים ולכן השוכר לא יכול לבטל את העיסקה בלא הסכמת המשכיר. לגבי החזר על הנסיעות: יכול להיות שזה תלוי במחלוקת הרמב"ם הלכות זכיה ומתנה פרק ו הלכה כד כותב: "הורו רבותי שאם היה מנהג המדינה שיעשה כל אדם סעודה ויאכיל לריעיו או יחלק מעות לשמשין ולחזנין וכיוצא בהן ועשה כדרך שעושין כל העם וחזרה בה משלמת הכל, שהרי גרמה לו לאבד ממון וכל הגורם לאבד ממון חבירו משלם, והוא שיהיו לו עדים כמה הוציא שאין זה נשבע ונוטל." וטעמו שחייב מדין מזיק בגרמי. והראב"ד חולק "איני משוה עם רבותיו בזה וזאת הגרמה דומה לזרעוני גנה ולא צמחו שאינו משלם לו (אלא) ההוצאה, וכללו של דבר אבוד ממון שבעל הממון עושה אותו אע"פ שגרם לו זה פטור." אך נראה לי שכאן יודה הרמב"ם שפטור כיוון שהשוכר ביקש לבטל והמשכיר הסכים (שאם לא כן השוכר חייב את שכר הדירה והנסיעה לא היתה לשווא) אין לראות אותו כמזיק יותר ממה שהמשעירהזיק את עצמו. 2. תשובת הרב יעקב אריאל באתר: "בהשכרת דירה ל"זוג" לא נשוי יש מסייע לדבר עבירה. נוסף לכך חתימת החוזה ע"י איש ואישה שאינם נשואים הוא דבר מכוער". : הרב משה מאיר אבינר.
שאלה: ימים אסורים שכדאי להיזהר בהם: לכבוד הרב! כזכור ממוצא ש הזה (ב באב) אמרו שצריך להיזהר מללכת לים, לבריכות ופחות להנות או לשמוח. ביום ראשון הקרוב אני חוגגת יום הולדת (י באב) ורצינו אני ומשפחתי ללכת לפארק מים ימית 2000 האם מותר ללכת ולהיזהר? ויום טוב
תשובה: לנוהגים על פי השולחן ערוך (ספרדים)אין איסור להתרחץ בימים אלו. ( נפרדת בלבד)
שאלה: תיקון לפוגם בריתו: מה עושים לתיקון הברית?
תשובה: חידושי הרי"ם אומר על הפסוק "סור מרע ועשה טוב" שאדם לא צריך לעסוק ברע. סור מרע, אל תתעסק ברע, אלא עשה טוב. תן את עצמך, את תוכך וליבך אל הדברים הטובים, ולא למחקר איך מתקנים את הדברים הרעים. עצם המחקר בתיקון הדברים הרעים הוא כמו שאדם פותח במריבה עם איש טמא כדי להרחיק את הטומאה ממנו, אלא שעצם המריבה מטמאת אותו. לכן דרך התיקון היא לשקוע בדברים טובים לעסוק בתורה במקום שליבו חפץ, שיהיה לו עונג גדול בלימוד התורה, לעסוק במצוות שהוא אוהב, ולהיות אדם פעיל ובריא. אסור לעסוק יתר על המידה בשאלה הזאת, כיון שהעיסוק בעצמו פוגע.
שאלה: תכשיטים לאחר גירושים: האם לאשה שהתגרשה מותר למכור טבעות ותכשיטים שקיבלה במהלך הנישואים ולפניהם ולהשתמש בכסף לצורכה?
תשובה: גירושין בבית הדין הרבני (גט) נערכים לאחר שהוסדר כל הנושא הממוני שבין הבעל לאישה. החלוקה נעשית בהסכמה ובית הדין מאשר אותה ונותן לה תוקף הלכתי. אם כך - לאחר הגירושין הממון שנשאר אצל האישה הוא שלה וביכולתה לבצע בו פעולות ולהשתמש בו לצרכה.
שאלה: קניית פקעות אחרי שמיטה: אם אני קונה פקעות של צמחי בר שפורחים בסתו בסוף שנת שמיטה או בתשרי, האם אני צריכה לחשוש שיש בהם קדושת שביעית? אם כן, אסור לקנות אותם גם אחרי שמיטה?
תשובה: וברכת ד' אמנם צדקת בדריך. יש לבדוק אחר ראש השנה מהיכן הפקעות. בברכת התורה והארץ יהודה הלוי עמיחי מכון התורה והארץ
שאלה: ספרים שבהם מיתולוגיה יוונית: קיימת סדרת ספרים אמריקאית, שעלילתה מבוססת על המיתולגיה היוונית ומתרחשת בימינו. א. האם מותר לקרוא בספרים אלו? ב. האם מותר לאדם לרכוש או לקבל ספרים אלו? ג. האם מותר להחזיק בבית ספרים כאלו שאינם שלי? ד. במידה שהספרים אינם שלי, האם מותר לזורקם או לשרפם? האם יש בכך מצווה?
תשובה: א. אין איסור לקרוא בזה כי אתה יודע שהכל זה הבל ודמיון פרוע. ב. לא טוב להוציא כסף של אדם מישראל על ספרות קלוקלת. ג. רצוי מאוד לא להחזיק ספרים כאלה בבית. ד. אם הספרים שייכים למישהו מסוים צריך להחזיר לו, אך אם הם לא שייכים למישהו מסוים אתה יכול לזרוק. אין צורך לשרוף.
שאלה: כיצד מתבצע  הפקר לכל?: לכבוד הרב. הרב כתב שכדי שהפרות ייחשבו הפקר צריך שיהיו מופקרים לכל ולא רק לתלמידי הת"ת. האם הפקר לכל צריך להיות ע"י תליית שלט גדול בכניסה שכל מי שעובר יידע שזה הפקר. או שאם הבעלים אומר לחברים קרובים שלו שהוא מפקיר את הכרם זה מספיק, גם אם העוברים ושבים חושבים שהכרם אינו מופקר. כמו כן, האם עליו להפקיר ממש את הכרם או שמספיק אפילו כשהוא מפקיר את הפירות שנותרו על העצים (שהרי את העצים הוא רוצה שיישארו בבעלותו)? ויישר כוח השאלה נשאלה בהמשך לשאלה "תרומות ומעשרות מענבי כרם שהופקר"
תשובה: וברכת ד' מספיק שבעל הכרם אומר לג' אנשים שמפקיר את הכרם והפירות. מספיק להפקיר את הפירות אין צורך בהפקרת עצים. בברכת התורה והארץ יהודה הלוי עמיחי מכון התורה והארץ
שאלה: המסלול בעלייה להר הבית: בתשובה אותה קראתי של הרב דב ליאור הרב שם אומר שהיום כאשר עולים להר - לא מתקרבים למקומות האסורים, וגם אין חשש ע"פ מדידותיו של הרב גורן. רציתי לשאול מדוע? הרי לשיטתו מקום כיפת הסלע הינו המזבח ולא אבן השתייה ואם כן יוצא שהכל זז קצת מערבה וא"כ למי שעושה את המסלול הארוך בהר הבית - כאשר הוא הולך בצד המערבי של כיפת הסלע - הרי לכאורה לפי שיטה זו עובר במקום הקודש ממש. האם אכן נכון שלשיטתו של הרב גורן אמנם הדבר אסור אלא שזו שיטת יחיד שאין לחשוש לה? כיצד יש להבין את הדברים? ויישר כח!
תשובה: גם לדעה הזאת אפשר לעבור במערב כי לכו''ע הכותל המערבי הוא כותל של הר הבית ולא של העזרה, ולכן אפשר לעבור כי ברור שהיו כמה אמות בינו לבין הכותל של קודש הקודשים.
שאלה: שרשרת עם הכיתוב חי : האם מותר לענוד שרשרת עם הכיתוב חי? מה המשמעות שלה? והאם מותר להיכנס עם זה לשירותים מקלחת?
תשובה: א. מותר לענוד ואין איסור להיכנס לשירותים. ב. זה רק לסימן טוב של חיים.
שאלה: פגום לכהונה: לענ"ד אירעה כאן שגיאה בשולחן ערוך אבן העזר סימן ד סעיף יט כתוב מפורש שהולד פגום לכהונה יש רק מחלוקת הפוסקים אם נשאת אם תצא או לא ואם הבנים נהפכים לחללים אבל ודאי אסור לינשא לכהן, ודברי הרב צ"ע. השאלה נשאלה בהמשך לשאלה "בת גוי לכהן"
תשובה: הצדק איתך ולכתחילה הבת אסורה לכהן עפ"י פסק השו"ע כפי שהסיק גם בבית יוסף, אמנם שם הזכיר את דעת הרמב"ם שהכשיר. ומה שטעיתי היה מתוך כוונה שלא להרחיק אותה מישראל. אבל בוודאי שיש ללכת אחרי פסק השו"ע ולא להתיר לכהן. ויהי רצון שלא אכשל עוד.
שאלה: יותר מארבע ביצים של פת הבאה בכיסנין: למה לא לברך על פת הבאה בכיסנין שיש בה שיעור 4 ביצים המוציא?? השאלה נשאלה בהמשך לשאלה "ברכה על פיצה"
תשובה: כי לפי הכרעת האחרונים ובכללם הגר''א לא די בארבע ביצים אלא על מנת להתחייב בברכת המזון על פת הבאה בכיסנין, אלא צריך גם לשבוע.
שאלה: תפילין של ראש: יש לי שאלה קצת מוזרה. חטפתי מכה בראש לפני זמן מה, וכשאני מניח תפילין, אני מניח אותם באמצע של הראש, אבל היא לא באמצע בדיוק בין העיניים. מה לעשות במקרה כזה?
תשובה: להשתדל לקרב כמה שאפשר למקום הנכון.
שאלה: קורבנות לעתיד לבוא - שאלת המשך: ב"ה. ברור לי שיהא המשך של הקורבנות בבית המקדש השלישי, אני רק תוהה אם יהיה זה לנצח, הרי אם אין לשם יתברך גוף ודמות הגוף הוא הרי לא זקוק למזון, אז מדוע הקורבנות הם "ריח ניחוח." בבראשית א כתוב "לכל-חית הארץ ולכל-עוף השמים ולכל רומש על-הארץ, אשר-בו נפש חיה, את-כל-ירק עשב, לאכלה" משמע לדעתי לפחות שהחיות היו אוכלות רק עשב ואדם הראשון אכל עשב ופירות העץ, גם לא אדם וחוה לא אמורים היו למות, אחרי בוא המשיח, כמובן בשלבים בסופו של דבר נגיע מן הסתם לדרגה של אדם הראשון ע"ה לא כן? שבת ומבורך וחודש טוב שבו יבנה המקדש בעז"ה! השאלה נשאלה בהמשך לשאלה "בית המקדש השלישי ועבודת הקורבנות"
תשובה: לשואל, בוודאי הקב"ה אינו זקוק למזון חלילה. תהלים פרק נ,ח-יג: "לא על זבחיך אוכיחך ועולתיך לנגדי תמיד: לא אקח מביתך פר ממכלאתיך עתודים: כי לי כל חיתו יער בהמות בהררי אלף: ידעתי כל עוף הרים וזיז שדי עמדי: אם ארעב לא אמר לך כי לי תבל ומלאה: האוכל בשר אבירים ודם עתודים אשתה". ובכל זאת נאמר בסוף הפרק: "זבח תודה יכבדנני, ושם דרך אראנו בישע א-להים". הביטוי "ריח ניחוח" בקרבנות (בפרשת נוח ובספר ויקרא ובמדבר) מלמד שאין זו "אכילה". השימוש בחוש המעודן יותר, חוש הריח, הוא משל לקבלת הקרבן, והשימוש במשל זה דווקא בא ללמד שאין זו אכילה מגושמת אלא ביטוי לרצון ה' בקרבנותינו, ראה בהרחבה בספר הכוזרי מאמר ב, כה-כח. לגבי אדם הראשון, אתה צודק שרק אחרי המבול הותר לבני האדם לאכול מבעלי החיים, כדברי ה' לנח ובניו (בראשית ט, ג): "כל רמש אשר הוא חי לכם יהיה לאכלה, כירק עשב נתתי לכם את כל", וראה רש"י שם: "שלא הרשיתי לאדם הראשון לאכול בשר אלא ירק עשב, ולכם - כירק עשב, שהפקרתי לאדם הראשון, נתתי לכם את כל". אולם קרבנות מן החי היו עוד לפני כן, ככתוב בפירוש לגבי הבל "מבכורות צאנו ומחלביהן", וכן אמרו ח (עבודה זרה ח ע"א וחולין ס ע"א) על אדם הראשון, שהקריב שור אחרי חטאו (וראה בהרחבה בחידושי ההגדות לרשב"א על הגמרא בחולין שם). על דרגת אדם הראשון שלפני החטא ועל האפשרות לשוב אליה נכתב רבות, ואיני יודע לומר דבר ברור על הקרבנות ועל צורת החיים בכלל במצב זה. יתכן שהדבר תלוי במחלוקת שמצינו באיכה רבה (פרשה ה, כא), על הפסוק: "השיבנו ה' אליך ונשובה, חדש ימינו כקדם", לאיזו תקופה אנו מצפים לחזור: "חדש ימינו כקדם - כאדם הראשון, כמה דאת אמר (בראשית ג) 'ויגרש את האדם וישכן מקדם לגן עדן'. דבר אחר: חדש ימינו כקדם - כמה דאת אמר (מלאכי ג) 'וערבה לה' מנחת יהודה וירושלים כימי עולם וכשנים קדמוניות', כימי עולם - זה משה, דכתיב (ישעיה סג) 'ויזכור ימי עולם משה עמו', וכשנים קדמוניות - כשנות שלמה. רבי אומר: כימי עולם - כימי נח, שנאמר (ישעיהו נד) 'כי מי נח זאת לי', וכשנים קדמוניות - כשנות הבל, שלא היתה עבודה זרה עדיין בעולם". וראה גם בגמרא בשבת קמו ע"א, שעם ישראל בהר סיני חזר לדרגת אדם הראשון שלפני החטא  ובכל זאת היו קרבנות, כמפורש בתורה (שמות כד).
שאלה: למרוח משחה לחיות בשבת: כבוד הרב האם מותר למרוח משחה אנטיביוטית לחיה בשבת? מדובר בחיה לשם שעשוע ואני מרימה אותה ומרחת לה משחה כל השבוע. מראש
תשובה: ח לא גזרו על רפואה לחיה בשבת משום שחיקת סממנים. לכן, אם החיה מצטערת ללא המשחה, מותר למרוח משחה כשאין במשחה משום 'ממרח'. אבל אם יש במשחה משום 'ממרח' אסור, שאסור לעשות לצורך חיה בשבת שום איסור, דאורייתא או דרבנן אפילו היא תמות. אבל על ידי אינו יהודי מותר הכל (כשהחיה חולה). (או"ח סימן של"ב). הגדרת 'ממרח': מוציאים משחה מהשפופרת ושמים על השולחן, אם המשחה מתפשטת על השולחן - אין בה משום ממרח. אחרת - אסור. הרב שלמה בורנשטין
שאלה: צלחת מחרס צריכה טבילה?: צלחות חרס שמוכרים כיום בארץ, האם חייבים בטבילה עם ברכה? יש אומרים שהם מצופים בזכוכית.
תשובה: ב"ה שלו-ם וברכה יש להטביל כלי פורצלן בלי ברכה כי הם לא מצופים בזכוכית. הרב חגי בר גיורא
שאלה: סופרלנד בתשעת הימים: האם גם בתשעת הימים מותר ללכת? השאלה נשאלה בהמשך לשאלה "סופרלנד בשלושת השבועות"
תשובה: עדיף שלא. יש קהילות ספרדים המקילים עד שבוע שחל בו.
שאלה: אכילת מאכל שבושל עם בשר בתשעת הימים: לרב האם מותר לאכול בתשעת הימים (לאשכנזי) תבשיל שבושל עם בשר ללא אכילת הבשר?
תשובה: ב"ה שלו-ם וברכה המשנה ברורה(תקנ"א, ס"ג) נוהגים לאסור תבשיל שבושל עם בשר ורק מתירים כאשר בושל בכלי בשרי נקי. שנזכה במהרה לבנין המקדש הרב חגי בר גיורא
שאלה: אשה בהריון בתשעה באב נדחה: לכבוד הרב יעקב אריאל שליט"א ראיתי תשובת הרב לגבי אשה בהריון על פי הידוע לי בשנה זו שהצום נדחה מותר לאשה בהריון שלא לצום כלל כמבואר בביאור הלכה בשם הישועות יעקב מרובה ובכבוד רב מו"צ בבני ברק
תשובה: אנו נוהגים בכל הצומות הקטנים להמליץ לאישה בריאה בהריון רגיל להתחיל את הצום, ואם לא תרגיש טוב שתפסיק אותו. גם בתשעה באב נדחה יש לנהוג כך.
שאלה: הגעלת סיר כלי ראשון: מה עם המכסה? תזכורת סיר פרווה בושל בו בשרי ומעוניינים להגעילו לפרווה בחזרה. מאחר ואין בנמצא חבית גדולה הוצא הפתרון של להרתיח מים להשליך אבן מלובנת (או תחליף). מה עושים עם המכסה שהשתמשו בו בעת הבישול בבשרי. אין אפשרות להטבילו בחבית השאלה נשאלה בהמשך לשאלה "תחליף לברזל רותח או אבן מלובנת"
תשובה: במקרה זה שאי אפשר להגעיל את המכסה בסיר אחר, אפשר ללבנו ליבון קל שזהו תחליף להגעלה. ליבון קל ניתן לעשות בתנור ביתי. לחמם את התנור לחום המקסימלי ולהכניס את המכסה לכחצי שעה. אם יש ידית פלסטיק למכסה יש לפרקה ואת הידית ניתן להגעיל בתוך הסיר יחד עם ידיות הסיר. הרב חגי לרר
שאלה: צום ט באב דחוי לחולה לב: אבי בן 78 שנים. לפני ניתוח להחלפת מסתם אבי העורקים. מטופל תרופתית בתרופות ל: הסדרת קצב לב מהיר, ליתר לחץ דם, ולדילול דם. התרופות ניתנות 2 פעמים ביום יחד עם מזון ושתיה. מאוד רוצה לצום למרות שהפרופ אוסר עליו בגלל חולשתו הגופנית שברקע. האם לשאול עוד פרופ? ( קשה להאמין שיסתור את הרופא האישי?).
תשובה: ב"ה שלו-ם וברכה חובה לשמוע לרופא במיוחד שהצום דחוי. טוב שיאכל וישתה לשעורים כל 9 דקות 40 סמ"ק אוכל וכן ישתה פחות מרבע כוס, אולם אם צריך לאכול או לשתות בצפיפות יאכל עד כל 4 דקות וישתה אפילו כל דקה. בעזרת ה' יבריא. הרב חגי בר גיורא
שאלה: מנהג קריאת שמע לפני הברית - לפני השקיעה? : האם ניתן להקדים את מנהג קריאת שמע לילדים ליד מיטת התינוק שעושים בלילה שלפני ברית המילה - לפני השקיעה? בקיץ זה יוצא מאוחר מאוד בשעה שהילדים כבר שוכבים לישון.
תשובה: לשואלים, מזל טוב! לא מצאתי התייחסות מפורשת לשאלה זו. כנראה הנושא לא נדון מפני שאין זו שאלה הלכתית של ממש. לא מדובר במנהג מחייב אלא בהנהגה טובה. מכל מקום, מסתבר שניתן לקיים את המנהג גם בכך שהילדים באים לפנות ערב ולא בלילה ממש. למנהג זה שני טעמים עיקריים: פסוקי קריאת שמע הם סגולה לשמירה על התינוק, וגם עניין של קבלת עול מלכות שמיים לפני קיום מצוות המילה. העניין השני בוודאי מתקיים גם באמירה מוקדמת מעט, וגם העניין הראשון מן הסתם מתקיים גם באמירת הפסוקים החל מ"פלג המנחה" (כשעה לפני השקיעה), כשם שמקובל להקל בעת הצורך לומר אז קריאת שמע וברכת "השכיבנו" שהיא תפילה לשינה. אני מתאר לעצמי גם שבימים עברו היה מקובל שהילדים הולכים לישון הרבה יותר מוקדם מאשר היום, ולפחות לא מסתובבים בלילה ברחוב אחרי צאת הכוכבים, כך שמן הסתם מנהג זה התקיים בשעה מוקדמת יחסית. סמך לזה מצאתי בספר 'בטוב ירושלים' (מאת 'המגיד הירושלמי' הרב בן ציון יאדלר, עמ' מח) שמספר על מנהג ירושלים שהילדים באים לקרוא קריאת שמע בכל הימים מהלידה עד הברית, וכתב שהילדים באים "לפנות ערב".
שאלה: צום של אישה בהריון בט באב שנדחה: אישה בהריון- האם חייבת לצום השנה (תשע"ה) את ט באב (דחוי)? האם משנה חודש ההריון? השאלה נשאלה בהמשך לשאלה "צום תשעה באב לאשה בהריון ומניקה "
תשובה: ראה תשובה אחרת באתר זה